**Notă informativă**

**la proiectul de Hotărîre a Guvernului „Pentru aprobarea componenţei nominale a Comitetului de supraveghere a auditului”**

|  |
| --- |
| **1. Denumirea autorului și, după caz, a participanților la elaborarea proiectului** |
| Autorul proiectului este I.P. „Consiliul de supraveghere publică a auditului”, iar conform prevederilor pct.40 al Regulamentului Guvernului, aprobat prin Hotărîrea Guvernului nr.610/2018, proiectul este promovat de Ministerul Finanțelor. |
| **2. Condițiile ce au impus elaborarea proiectului de act normativ și finalitățile urmărite**  |
|  Necesitatea elaborării proiectului de Hotărîre a Guvernului „Pentru aprobarea componenței nominale a Comitetului de supraveghere a auditului” este generată de prevederile art. 38 alin. (2) din Legea nr. 271/2017 privind auditul situațiilor financiare (în continuare – Legea nr.271/2017), precum și de prevederile Regulamentului de activitate al Consiliului de supraveghere publică a auditului (în continuare – Regulament), aprobat prin Hotarîrea Guvernului nr.807/2018.  Potrivit pct. 6 al Regulamentului, Comitetul de supraveghere a auditului (în continuare – Comitet) este unul din organele de conducere a I.P. „Consiliul de supraveghere publică a auditului”. Prin urmare, Comitetul este format din 7 membri nepracticieni, care posedă cunoştinţe în domeniul economic sau în cel juridic şi are următoarea componenţă: 2 reprezentanţi ai Ministerului Finanţelor, un reprezentant al Băncii Naţionale a Moldovei, un reprezentant al Curţii de Conturi, un reprezentant al Comisiei Naţionale a Pieţei Financiare, un reprezentant al mediului de afaceri şi un reprezentant al mediului academic specializat în audit. Obiectivul prezentului proiect constă în asigurarea activității Comitetului în componența nominală deplină.Art. 56 alin. (1) și (3) al Legii nr. 100/2017 cu privire la actele normative prevede, că actele normative intră în vigoare peste o lună de la data publicării în Monitorul Oficial al Republicii Moldova sau la data indicată în textul actului normativ, care nu poate fi anterioară datei publicării.Intrarea în vigoare a actelor normative poate fi stabilită pentru o altă dată doar în cazul în care se urmăreşte protecţia drepturilor şi libertăţilor fundamentale ale omului, realizarea angajamentelor internaţionale ale Republicii Moldova, conformarea cadrului normativ hotărîrilor Curţii Constituţionale, eliminarea unor lacune din legislaţie sau contradicţii între actele normative ori dacă există alte circumstanţe obiective.  Astfel, punctul 2 al proiectului de hotărîre prevede intrarea în vigoare din data publicării în Monitorul Oficial al Republicii Moldova. |
| **3. Principalele prevederi ale proiectului și evidențierea elementelor noi** |
|  Potrivit art. 38 alin. (2) al Legii nr.271/2017, componenţa nominală a comitetului se aprobă pe un termen de 3 ani, conform procedurilor stabilite în Regulament.  Prin urmare, conform pct.8 al Regulamentului, reprezentanţii Ministerului Finanţelor, Băncii Naţionale a Moldovei, Curţii de Conturi şi Comisiei Naţionale a Pieţei Financiare sînt desemnaţi de autorităţile menţionate, la solicitarea I.P. „Consiliul de supraveghere publică a auditului”. Potrivit pct.9 al Regulamentului, membrii Comitetului se confirmă de către Guvern pe un termen de 3 ani, pentru maximum 2 termene consecutive.Totodată, conform pct.10 al Regulamentului, criteriile de desemnare a membrilor sînt următoarele:1) studii superioare în domeniul economic sau juridic;2) vechime în muncă de cel puţin 10 ani în domeniul economic sau juridic/educaţiei în sfera auditului;3) capacitatea de a analiza sub diferite aspecte şi de a aplica această analiză în procesul decizional;4 cunoaşterea limbii române;5) capacitatea de a comunica eficient în timpul discuţiilor, precum şi de a formula în scris obiecţii şi propuneri asupra proiectelor de acte normative examinate şi opinii asupra problemelor discutate în scopul luării deciziei finale;6) soţul/soţia, rudele de pînă la gradul al II-lea, inclusiv afinii de gradul I, nu sînt auditori, acţionari/asociaţi, membri ai organului executiv al entităţilor de audit, fapt confirmat prin declaraţia pe propria răspundere;7) nu are antecedente penale, fapt confirmat prin cazier judiciar.În procesul selectării reprezentantului mediului de afaceri reprezintă un avantaj:a) deţinerea certificatului de calificare al auditorului;b) deţinerea certificatului internaţional în domeniul contabilităţii şi auditului;c) vechime în muncă de cel puţin 5 ani în calitate de auditor/director financiar/contabil-şef;d) cunoaşterea limbii engleze.Prin urmare, prezentul proiect prevede componenţa nominală a Comitetului pentru următorii trei ani de activitate. |
| **4. Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat. |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |

**Ministru Dumitru BUDIANSCHI**